open-index/open-wikipedia-markdown huggingface dataset:
அபர்ணா பாலன்

**அபர்ணா பாலன்** (*Aparna Balan*, பிறப்பு: ஆகத்து 9, 1986) கேரளாவின் கோழிக்கோட்டைச் சேர்ந்த இந்திய இறகுப்பந்தாட்ட வீராங்கனை ஆவார். 2010 பொதுநலவாய விளையாட்டுப் போட்டிகளில் வெள்ளிப் பதக்கம் வென்ற தேசிய அணியில் ஒருவராக இருந்தார். மேலும் 2004, 2006, 2010, தெற்காசிய விளையாட்டுப் போட்டிகளில் தங்கப் பதக்கங்களையும் வென்றார். கலப்பு இரட்டையர் பிரிவில் 6 முறை தேசிய வெற்றியாளராகவும், பெண்கள் இரட்டையர் பிரிவில் 3 முறை தேசிய வெற்றியாளராகவும் உள்ளார். இவர் பல சர்வதேச இறகுப்பந்தாட்ட போட்டிகளில் இந்தியாவை பிரதிநிதித்துவப்படுத்தினார்.

## தொழில் வாழ்க்கை
2006ஆம் ஆண்டில், வலியவிட்டில் திஜுவுடன் இணைந்து தேசிய கலப்பு இரட்டையர் பட்டத்தை வென்றார். இதே ஆண்டில், இவர் 2006 தெற்காசிய விளையாட்டுப் போட்டிகளில் பங்கேற்றார். இதில் பெண்கள் மற்றும் கலப்பு இரட்டையர் போட்டியில் இரண்டு வெள்ளிப் பதக்கங்களை வென்றார். 2010 தெற்காசிய விளையாட்டுப் போட்டிகளில், சுருதி குரியனுடம் பெண்கள் இரட்டையர் தங்கத்தையும், சனவே தாமசுடன் கலப்பு இரட்டையர் வெள்ளியையும் அபர்ணா வென்றார்.

## தனிப்பட்ட வாழ்க்கை
2018 ஏப்ரல் 9 அன்று, சந்தீப் எம். எசு. என்பவரை மணந்தார்.

## சாதனைகள்

### தெற்காசிய விளையாட்டுப் போட்டிகள்
*பெண்கள் இரட்டையர்*

*கலப்பு இரட்டையர்*

### பி. டபிள்யூ. எஃப் கிராண்ட் பிரிக்ஸ்
பி. டபிள்யூ. எஃப் கிராண்ட் பிரிக்ஸ் இரண்டு நிலைகளைக் கொண்டிருந்தது. பி. டபிள். எஃப் கிராண்ட்பிரிக்ஸ் மற்றும் கிராண்ட் பிரிக்ஸ்வொல். இது 2007 முதல் 2017 வரை நடைபெற்ற இறகுப் பந்தாட்ட உலகக் கூட்டமைப்பால் (பி. டபிள்யூ. எஃப்) அனுமதிக்கப்பட்ட இறகுப்பந்தாட்ட தொடர் போட்டியாகும்.

*பெண்கள் இரட்டையர்*

*கலப்பு இரட்டையர்*

: பி. டபிள்யூ. எஃப் கிராண்ட் பிரிக்ஸ் தங்கப் போட்டி
: பி. டபிள்யூ. எஃப் கிராண்ட் பிரிக்ஸ் போட்டி

### BWF சர்வதேச சவால்/தொடர் (7 பட்டங்கள், 13 இரண்டாம் இடம்)
*பெண்கள் இரட்டையர்*

*கலப்பு இரட்டையர்*

: பி. டபிள்யூ. எஃப் சர்வதேச சவால் போட்டி
: பி. டபிள்யூ. எஃப் சர்வதேச தொடர் போட்டி

### முக்கிய தேசிய சாதனைகள்

* கலப்பு இரட்டையர் தேசிய வாகையாளர் 2006
* கலப்பு இரட்டையர் 2007-தேசிய வாகையாளர்
* 2011 மகளிர் இரட்டையர் தேசிய வாகையாளர்
* கலப்பு இரட்டையர் 2012 தேசிய வாகையாளர்
* 2012 மகளிர் இரட்டையர் தேசிய வாகையாளர்
* கலப்பு இரட்டையர் 2013 தேசிய வாகையாளர்
* 2014 கலப்பு இரட்டையர் தேசிய வாகையாளர்
* கலப்பு இரட்டையர் தேசிய வாகையாளர்-2015
* கலப்பு இரட்டையர் தேசிய வாகையாளர்-2016
* 2017 மகளிர் இரட்டையர் வாகையாளர்
* தேசிய விளையாட்டுப் போட்டிகள்-2015 கலப்பு இரட்டையர் தங்கப் பதக்கம்
* பிரீமியர் பேட்மிண்டன் லீக் 2016 வெற்றியாளர்

## மேற்கோள்கள்

பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்திய விளையாட்டு வீரர்கள்
பகுப்பு:இறகுப்பந்தாட்ட வீரர்கள்
பகுப்பு:கேரள விளையாட்டு வீரர்கள்
வெப்ப நிலைத்தன்மை

வெப்ப இயக்கவியலில் **வெப்ப நிலைத்தன்மை** என்பது கலத்தலின் போது ஒரு நீரக அமைப்பு கலத்தல் செயல்முறைக்கு எதிராக வெளிப்படுத்தும் நிலைத்தன்மையைக் குறிக்கிறது. இது நீரின் நிலைத்தன்மையை வெளிப்படுத்தும் வேலையைக் குறிக்கும் ஒரு வரையறையாகும்.

## மேற்கோள்கள்
காடோல் சட்டமன்றத் தொகுதி

**காடோல் சட்டமன்றத் தொகுதி** *(Ghatol Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. காடோல், பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
புஞ்சாக் ஆலாம்

**புஞ்சாக் ஆலாம்**, (மலாய்; ஆங்கிலம்: *Puncak Alam*; சீனம்: 本查阿南); என்பது மலேசியா, சிலாங்கூர் மாநிலத்தின், கோலா சிலாங்கூர் மாவட்டத்தில் வளர்ந்து வரும் ஒரு நகரியம் ஆகும். இது சா ஆலாம் மாநகரில் இருந்து ஏறக்குறைய 20 கிலோமீட்டர் வடமேற்கே அமைந்துள்ளது. துரிதமாக நகரமயமாக்கப்பட்டு வரும் இந்த நகரியத்தில், பல குடியிருப்பு பகுதிகள்; மற்றும் வணிகத் திட்டங்கள் உருவாக்கப்பட்டு வருகின்றன. 

பசுமையான பகுதிகள், பூங்காக்கள், நடைபாதைகள் மற்றும் மிதிவண்டி ஓட்டும் பாதைகள் போன்ற வெளிப்புற நடவடிக்கைகளுக்கான இடங்களைக் கொண்டுள்ள இந்த நகர்ப்பகுதி, கோலாலம்பூர், சா ஆலாம் மற்றும் கிள்ளான் போன்ற முக்கிய நகரங்களுடன் சிறந்த போக்குவரத்து இணைப்பு வசதிகளைப் பெற்றுள்ளது.

## அமைவு
பெட்டாலிங் ஜெயா மற்றும் சா ஆலாம் மாநகரங்களை எல்லைகளாகக் கொண்ட இந்த நகரியத்தின். தற்போதைய மக்கள் தொகை ஏறக்குறைய 50,000 ஆகும். இந்த நகரியம் கோலாலம்பூர் (30 கி.மீ), பெட்டாலிங் ஜெயா (25 கி.மீ), சா ஆலாம் (20 கி.மீ) மற்றும் கிள்ளான் (15 கி.மீ) போன்ற முக்கிய நகரங்களுக்கு இடையே ஒரு வளர்ச்சி முனையமாகச் செயல்படுகிறது.

## வரலாறு
முன்பு இந்தப் பகுதி புக்கிட் செராக்கா என்று அழைக்கப்பட்டது. தொடக்கக் காலத்தில் புக்கிட் செராக்கா எனும் பெயரில் ஒரு வன காப்பகம் இருந்தது. இங்கு நிறைய ரப்பர் தோட்டங்களும்; செம்பனைத் தோட்டங்களும் இருந்தன. அவற்றில் நூற்றுக்கணக்கான இந்தியர்கள் வேலை செய்தனர். அந்தத் தோட்டங்களில் புக்கிட் செராக்கா தோட்டமும் ஒன்றாகும். 

1997-ஆம் ஆண்டில் புஞ்சாக் ஆலாம் ஒரு செழிப்பான நகரமாக மாற்றம் அடையத் தொடங்கியது. 14,000 ஏக்கர் பரப்பளவு கொண்ட இந்தப் பகுதி, தொடக்கத்தில் அதன் வடக்கு மற்றும் கிழக்குப் பகுதிகளின் வளர்ச்சியில் கவனம் செலுத்தியது. அத்துடன் &nbsp;டாமன்சாரா–சா ஆலாம் உயர்த்தப்பட்ட விரைவுச் சாலை *([[:en:Damansara–Shah Alam Elevated Expressway|Damansara–Shah Alam Elevated Expressway]])* மற்றும் &nbsp;மேற்கு கடற்கரை விரைவுச்சாலை போன்ற விரைவுச்சாலைகளின் கட்டுமானங்கள்; கடந்த பத்தாண்டுகளில் விரைவான நகரமயமாக்கலுக்கு வழிவகுத்தன. இந்த நகரம் தற்போது நவீன குடியிருப்பு, தொழில்துறை மற்றும் வணிக மண்டலங்களைக் கொண்டுள்ளது.

## கல்வி

இந்த நகரத்தில் மாரா தொழில்நுட்ப பல்கலைக்கழகத்தின் (UiTM) *([[:en:Universiti Teknologi MARA|Universiti Teknologi MARA]])* புஞ்சாக் ஆலாம் வளாகம் உள்ளது. 4.39 கிமீ² பரப்பளவைக் கொண்ட இந்தப் பல்கலைக்கழகம் 2009-ஆம் ஆண்டில் தொடங்கப்பட்டது. 

இந்தப் பல்கலைக்கழகத்தில் 40,000 மாணவர்கள் மற்றும் ஊழியர்கள் உள்ளனர். மேலும், இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன. இதன் அருகில், மாரா தொழில்நுட்ப பல்கலைக்கழக மருத்துவமனையும் *(UiTM University Hospital)* உள்ளது.

## மேற்கோள்கள்

## மேலும் காண்க
* கிள்ளான்
* சா ஆலாம்
* பெட்டாலிங் ஜெயா
* கோலா சிலாங்கூர்
* கோலா சிலாங்கூர் மாவட்டம்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
கைலாசு சந்திர மீனா

**கைலாசு சந்திர மீனா** *(Kailash Chandra Meena)* இராசத்தானைச் சேர்ந்த ஒரு இந்திய அரசியல்வாதி ஆவார்.  இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  கர்கீ சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது.

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் கர்கீ சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட கைலாசு 87392 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் சங்கர்லால் விட 15107  வாக்குகள் அதிகம் பெற்று வெற்றிபெற்றார். 

## தேர்தல் முடிவுகள்
### 2023

## மேற்கோள்கள்

பகுப்பு:வாழும் மக்கள்பகுப்பு:இராசத்தான் சட்டமன்ற உறுப்பினர்கள்
இராகுல் திவாரி

**இராகுல் திவாரி** (*Rahul Tiwari*-பிறப்பு 1974) பீகாரைச் சேர்ந்த இந்திய அரசியல்வாதி ஆவார். இவர் போஜ்பூர் மாவட்டத்தில் உள்ள சாக்பூர் சட்டமன்றத் தொகுதியின் சட்டமன்ற உறுப்பினர் ஆவார். திவாரி 2020ஆம் ஆண்டு நடைபெற்ற பீகார் சட்டப்பேரவைத் தேர்தலில் இராச்டிரிய ஜனதா தளம் கட்சியின் சார்பில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
திவாரி பீகாரின் போஜ்பூர் மாவட்டத்தில் உள்ள சாக்பூர் பகுதியைச் சேர்ந்தவர். இவர் சிவானந்த் திவாரியின் மகனும், இராமாநந்த் திவாரியின் பேரனும் ஆவார். 1992ஆம் ஆண்டில் பாட்னாவின் வணிகக் கல்லூரியில் இடைநிலைப் படிப்பை முடித்தார்.

## அரசியல் வாழ்க்கை
திவாரி 2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளத்தை பிரதிநிதித்துவப்படுத்தும் வகையில் சாக்பூர் சட்டமன்றத் தொகுதியில் போட்டியிட்டு வெற்றி பெற்றார். இவர் 64,393 வாக்குகளைப் பெற்று தனது நெருங்கிய போட்டியாளரான சுயேச்சை வேட்பாளரான சோபா தேவியை 22,883 வாக்குகள் வித்தியாசத்தில் தோற்கடித்தார். முன்னதாக 2015ஆம் ஆண்டு பீகார் சட்டப்பேரவைத் தேர்தலில் இதே தொகுதியிலிருந்து முதல் முறையாக சட்டமன்ற உறுப்பினர் ஆனார். 2015ஆம் ஆண்டில், இவர் 69,315 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் விசுவேசுவர் ஓஜாவை 14,570 வாக்குகள் வித்தியாசத்தில் தோற்கடித்தார்.

## மேற்கோள்கள்
நானாலால் நினாமா

**நானாலால் நினாமா** (Nanalal Ninama) (பிறப்பு 1954) இராசத்தானைச் சேர்ந்த ஒரு இந்திய அரசியல்வாதி ஆவார்.  இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  காடோல் சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது. இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது. 

## ஆரம்பகால வாழ்க்கை மற்றும் கல்வி
நினாமா இராசத்தானின் பன்ஸ்வாரா மாவட்டத்தில் உள்ள காடோல் பகுதியைச் சேர்ந்தவர். இவர் டெலியாவின் மகனாவார். காடோலில் உள்ள அரசு மேல்நிலைப் பள்ளியில் 9 ஆம் வகுப்பு வரை படித்து, 1971 இல் தேர்வில் தேர்ச்சி பெற்றார். பின்னர், அவர் தனது படிப்பை நிறுத்திவிட்டார்.
## அரசியல்
2023 இல் நடைபெற்ற இராசத்தான் சட்டமன்றத் தேர்தலில் காடோல் சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட நானாலால் 88335 வாக்குகளைப் பெற்று, தனது நெருங்கிய போட்டியாளரான பாரத் ஆதிவாசி கட்சி வேட்பாளர் அசோக் குமாரை விட 3691  வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2023

## மேற்கோள்கள்
அகார் அலி சாலிக்கு சாலிக்கு

**அகார் அலி சாலிக்கு சாலிக்கு** (*Akar Ali Salih Salih*) என்பவர் ஈராக்கு நாட்டைச் சேர்ந்த ஒரு சதுரங்க விளையாட்டு வீரராவார். 1990ஆம் ஆண்டு மார்ச்சு மாதம் 11ஆம் தேதியன்று இவர் பிறந்தார். 2011 ஆம் ஆண்டு இவருக்கு பிடே அமைப்பின் சதுரங்க மாசுட்டர் பட்டம் வழங்கப்பட்டது.

## சதுரங்க வாழ்க்கை
பல சதுரங்க ஒலிம்பியாடு போட்டிகளில் அகார் அலி சாலிக்கு சாலிக்கு ஈராக்கு நாட்டைப் பிரதிநிதித்துவப்படுத்தியுள்ளார். 2012 ஆம் ஆண்டில் 4/9 புள்ளிகளுடன் 4 ஆவது பலகையிலும், 2014 ஆம் ஆண்டு சதுரங்க ஒலிம்பியாடு போட்டியில்  3½/11 புள்ளிகளுடன் முதல் பலகையிலும் 2016ஆம் ஆண்டில் நடைபெற்ற 42ஆவது சதுரங்க ஒலிம்பியாடு போட்டியில் 4/9 புள்ளிகளுடன் மூன்றாவது பலகையிலும் விளையாடினார்.
 
2021ஆம் ஆண்டு சதுரங்க உலகக் கோப்பைக்குத் தகுதி பெற்றார். அங்கு இவர் முதல் சுற்றில் அலெக்சாண்டர் ஓனிசுக்கிடம் 2-0 என்ற கணக்கில் தோற்கடிக்கப்பட்டார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:ஈராக்கியர்கள்
பகுப்பு:சதுரங்க வீரர்கள்
அபா தவேசர்

**அபா தவேசர்** (**Abha Dawesar:** பிறப்பு: 1 சனவரி, 1974) இந்தியாவில் பிறந்த ஆங்கில புதின எழுத்தாளர் ஆவார். இவரது புதினங்களில் குறிப்பிடத்தக்கவை: *பேபிஜி*,  பேமிலி வேல்யூஸ், தட் சம்மர் இன் பாரிஸ், மினிப்ளேனர். 2005ஆம் ஆண்டு புதினமான *பேபிஜி,* நேர்பாலீர்ப்பு பெண் புனைகதைக்கான லாம்டா இலக்கிய விருதையும் இசுடோன்வால் புத்தக விருதையும் வென்றது.

## வாழ்க்கை வரலாறு
அபா தவேசர் புதுதில்லியில் பிறந்தார். ஆர்வர்ட் பல்கலைக்கழகத்தில் சேர அமெரிக்காவுக்குச் சென்றார். அமெரிக்காவில் 1995இல் பட்டம் பெற்றார்.

தனது விருது பெற்ற இரண்டாவது புதினமான *பேபிஜியை* (2005) வெளியிடுவதற்கு முன்பு, அபா தவேசர் மன்ஹாட்டனில் உள்ள உலகளாவிய நிதிச் சேவை நிறுவனத்தில் பணிபுரிந்தார். இவர் தனது நேரத்தை எழுதுவதற்கு ஒதுக்குவதற்காக தனது வேலையை விட்டுவிட்டார்.

தாவேசர் ஹார்வர்டில் மாணவராக இருந்ததிலிருந்தே புகைப்படம் எடுத்தல், காட்சி, காணொளிக் கலை ஆகியவற்றில் செலவிட்டு வருகிறார். இவரது படைப்புகள் அமெரிக்காவிலும் வெளிநாடுகளிலும் உள்ள பல்வேறு காட்சியகங்கள், அருங்காட்சியகங்களில் காட்சிக்கு வைக்கப்பட்டுள்ளன.

2010ஆம் ஆண்டில், ரோட்ரிகோ பெர்னார்டோ இயக்கிய லவ் அண்ட் தி சிட்டிஸ் திரைப்படத்திற்கான திரைக்கதையின் ஒரு பகுதியை அபா எழுதினார்.

2013 முதல், எண்ணிம தொழில்நுட்பத்தைச் சார்ந்துள்ளப் பிரச்சினைகள், சமூக நடத்தை, அனுபவத்தில் அதன் விளைவுகள் குறித்து தவேசர் பேசி வருகிறார்.

## விருதுகள்
* பிக்சன் ஃபெலோ, நியூயார்க் கலை அறக்கட்டளை (2000) 
* நேர்பாலீர்ப்பு பெண் புனைகதைக்கான இலாம்ப்டா இலக்கிய விருது, *பேபிஜி* (2005)
* இசுடோன்வால் புத்தக விருது, அமெரிக்க நூலக சங்கம், *பேபிஜி* (2006)

## நூலியல்
### புதினங்கள்.

* *மினிப்ளேனர்* (2000) (இந்தியாவில் பெங்குயின் புக்ஸ் மூலம் தி த்ரீ ஆஃப் அஸ் என்ற தலைப்பில் வெளியிடப்பட்டது) 
* *பேபிஜி* (2005) (இசுடோன்வால் புத்தக விருது & இலாம்ப்டா இலக்கிய விருது.) (2006) 
* *தட் சம்மர் இன் பாரிஸ்* (2006) 
* *ஃபேமிலி வேல்யூஸ்* (2011) 
* *சென்சோரியம்* (2012) 
* *மாடிசன் ஸ்கொயர் பார்க்* (2016) 

### சிறுகதைகள்
* தி குட் கிங் இன் மெனான்: அனில் சிங், 
* வந்தனா (2014)
* பிரேக்கிங் தி பவ்: ஸ்பெகுலேடிவ் ஃபிக்‌ஷன் இன்ஸ்பையர்டு பை ராமாயணா (ஜுபான் புத்தகங்கள். ப. 47. )

## தனிப்பட்ட வாழ்க்கை
அபா தவேசர் நியூயார்க் நகரில் வசித்து வருகிறார்.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1974 பிறப்புகள்
பா. நீதிபதி

**பா. நீதிபதி** (*Neethipathi P*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டி பகுதியினைச் சேர்ந்தவர். முதுகலை படிப்பினை முடித்துள்ள நீதிபதி, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1966 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
ஜெராம்

**ஜெராம்**, (மலாய்; ஆங்கிலம்: *Jeram*; சீனம்: 急流); என்பது மலேசியா, சிலாங்கூர், கோலா சிலாங்கூர் மாவட்டத்தில் ஒரு நகரம்; மற்றும் ஒரு முக்கிம் ஆகும். இந்த நகரம் காப்பார், கோலா சிலாங்கூர் ஆகிய இரு நகரங்களுக்கு இடையில்  மலேசிய கூட்டரசு சாலை 5 பகுதியில்  உள்ளது. 

அழகிய கடற்கரைகள், கிராமப்புற இயற்கைத் தன்மைக்கும்; மற்றும் சதுப்பு நிலக் காடுகள் போன்ற இயற்கையான ஈர்ப்புகளுக்கும் பெயர் பெற்ற இந்த நகரத்தின் பரப்பளவு 124.5 சதுர கீ.மீ. 2020-ஆம் ஆண்டின் மக்கள்தொகை கணக்கெடுப்பின்படி இந்த நகரத்தின் மக்கள்தொகை 39,240 ஆகும். 

## அமைவு
இந்த கடற்கரையோர நகரம், அதன் அழகிய சதுப்புநிலக் கடற்கரைகள் மற்றும் உள்ளூர் கடல் உணவுக் கடைகளுக்குப் பிரபலமானது. மாலை நேர சுற்றுலா; மற்றும் கடலோர நடைப் பயணங்களுக்கு உள்ளூர்வாசிகள் இடையே மிகவும் பிடித்த இடமாகவும் திகழ்கிறது.

ஜெராம் அதன் மலிவு விலை கடல் உணவு உணவகங்களுக்குப் பெயர் பெற்றது. வறுக்கப்பட்ட மீன்; மற்றும் உள்ளூர் சிறப்பு உணவுகள் போன்றவை; இந்த நகரத்திற்கு அருகிலுள்ள இடங்களின் சுற்றுலா பயணிகளை வெகுவாக ஈர்க்கின்றன.

## மேலும் காண்க
* ஈஜோக்
* பெஸ்தாரி ஜெயா
* தஞ்சோங் காராங்
* கோலா சிலாங்கூர்
* புஞ்சாக் ஆலாம்

## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
போமோ கிகிகா

**போமோ கிகிகா** (*Bomo Kigigha*) என்பவர் நைசீரிய நாட்டைச் சேர்ந்த ஒரு சதுரங்க வீரராவார். 1982 ஆம் ஆண்டு செப்டம்பர் மாதம் 26 ஆம் தேதியன்று இவர் பிறந்தார். போமோ லவுத் கிகிகா என்ற பெயராலும் அறியப்படுகிறார். பிடே அமைப்பின் பிடே சதுரங்க மாசுட்டர் பட்டம் பெற்றுள்ளார். நான்கு முறை நைசீரிய நாட்டின் சதுரங்க வெற்றியாளராக இருந்துள்ளார். 2023 ஆம் ஆண்டு நவம்பர் மாத நிலவரப்படி, 2251 பிடே புள்ளிகள் பெற்றுள்ள நைசீரியாவின் நான்காவது அதிக பிடே மதிப்பீடு பெற்ற வீரர் என்ற பெருமைக்கு உரியவராக உள்ளார். அன்வுலி டேனியல், அடேபாயோ அடேக்போயேகா இயோயல் மற்றும் பலோகுன் ஒலுவாஃபெமி டேனியல் ஆகியோர் இவரை விட அதிகப் புள்ளிகள் பெற்றுள்ள நைசீரிய சதுரங்க வீரர்களாவர்.

## இளமைப்பருவம்
சர் மற்றும் லேடி லவுத் கிகிகாவின் எட்டு குழந்தைகளில் போமோ கிகிகா மூன்றாவது குழந்தையாவார்.  நைசீரியாவின் ரிவர்சு மாநிலத்தின் போர்ட் ஆர்கோர்ட்டில் வளரும்போது உத்வேகம் பெற்ற இமினோ கிகிகாவின் தம்பியாக அறியப்படுகிறார்.

## சதுரங்க வாழ்க்கை
2008 ஆம் ஆண்டில் செர்மனியின் டிரெசுடனில் அறிமுகமான பிறகு, போமோ கிகிகா மேலும் ஐந்து முறை பிடே சதுரங்கப் போட்டிகளில் பங்கேற்றுள்ளார். 2012 ஆம் ஆண்டு துருக்கியின் இசுதான்புல் (நைசீரியா அணி ஈ பிரிவில் வென்றதன் மூலம் சிறப்பைப் பெற்றது). 2014 ஆம் ஆண்டு  நார்வேயின் டிராம்சோ, 2016 ஆம் ஆண்டு அசர்பைசானின் பாகு, 2018 ஆம் ஆண்டு சியார்சியாவின்  படுமி, மற்றும் 2022 ஆம் ஆண்டு முறை முறையே இந்தியாவின் சென்னை ஆகியவை இவர் பங்கேற்ற போட்டிகளாகும்.

## மேற்கோள்கள்


## வெளி இணைப்புகள்
* Bomo Kigigha rating card at FIDE
* Bomo Kigigha player profile at Chess.com
* Bomo Kigigha games at 385chess.com

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:நைஜீரிய சதுரங்க வீரர்கள்
தேவயானி கிருஷ்ணா

**தேவயானி கிருஷ்ணா** (**Devyani Krishna**) (1910-2000) ஓர் இந்திய ஓவியரும், அச்சு தயாரிப்பாரும். ஆசிரிரும் பத்திக் வேலை பற்றிய ஆராய்ச்சி பணிகளிலும் இவர் ஈடுபட்டிருந்தார். இந்தியா மற்றும் ஐரோப்பாவில் காட்சிப்படுத்திய இவரது மாறுபட்ட படைப்புகளுக்காக கலை விமர்சகர் *இரிச்சர்ட் பர்த்தலோமியோ* தேவயானியை 'இந்தியாவின் முன்னணி பெண் கலைஞர்' என்று விவரித்தார்.

தனது கணவர் கன்வால் கிருஷ்ணாவுடன் இமயமலைப் பகுதியில் பயணம் செய்தனர்.தம்பதியினர் தங்களைன் கலைப்படைப்புகள் மூலம் அப்பகுதியின் கலை மற்றும் கலாச்சாரத்தை ஆவணப்படுத்தினர்.

## ஆரம்பகால வாழ்க்கை மற்றும் கல்வி
தேவயானி மத்தியப் பிரதேசத்தின் இந்தோரில் பிறந்தார். 1930களில், இந்தோர் மகாராஜா இரண்டாம் யசுவந்த்ராவ் ஓல்கரின் ஆதரவின் கீழ் அனைத்துலகக் கட்டிடக்கலைப் பானியில் இந்த நகரம் உருவானது. மாணிக் பாக் அரண்மனையை வடிவமைத்து மேம்படுத்த ஜெர்மன் கட்டிடக் கலைஞர் *எகார்ட் முத்தேசியஸை* அரசர் நியமித்தார். சிற்பி *கான்ஸ்டான்டின் பிராங்குசி* மற்றும் கட்டடக் கலைஞர் லெ கொபூசியே ஆகியோரால் உருவாக்கப்பட்ட படைப்புகளையும் மன்னர் தனது சேகரிப்பில் வைத்திருந்தார். 

நகரத்தில் ஏற்பட்ட இந்த முன்னேற்றங்கள் சிறு வயதிலிருந்தே தேவயானி மீது தாக்கத்தை ஏற்படுத்தின. மேலும், ஓவியரும் ஆசிரியருமான *டி. டி. தியோலலிகர்* என்பவரின் வழிகாட்டுதலின் கீழ் பயிற்சி பெற்றார். 1936 ஆம் ஆண்டில், தேவயானி மும்பைக்குக் குடிபெயர்ந்தார். அங்கு சர் ஜே. ஜே. கலைப் பள்ளியில் சேர்ந்தார். 1940 இல் பட்டம் பெற்ற பிறகு,சுவரோவியத்தில் நிபுணத்துவத்தையும் முடித்தார்.

## தொழில் வாழ்க்கை
தேவயானி 1942 ஆம் ஆண்டில் சக கலைஞர் கன்வால் கிருஷ்ணாவை மணந்தார். இருவரும் சிக்கிம், திபெத்திய எல்லை மற்றும் வடமேற்கு எல்லைப்புற மாகாணம் வழியாக 1949 முதல் 1952 வரை பயணம் செய்தனர். பயணங்களின்போது இவர்கள் வரைந்த ஓவியங்களில் திபெத்திய முகமூடிகள், அவர்களின் சடங்கு நடனங்கள் மற்றும் பௌத்த கலை பல அம்சங்கள் ஆகியவை இடம்பெற்றன. அந்நேரத்தில் திபெத்திய பௌத்தர்களின் சுயாட்சி சீனாவிடம் இழந்ததைத் தம்பதியினர் காண நேரிட்டது. 1951 ஆம் ஆண்டில், சீனா திபெத்தின் மீது முழு கட்டுப்பாட்டையும் செலுத்தியது. இதன் காரணமாக பல பௌத்தர்கள் நாடுகடந்து செல்ல நேரிட்டது.

பயணத்திலிருந்து திரும்பிய பிறகு, தேவயானி கிருஷ்ணா புதுதில்லியிலுள்ள நவீன பள்ளியில் கலை ஆசிரியராக சேர்ந்தார். 1954 முதல் 1977 வரை நிறுவனத்தில் கற்பித்தார், பின்னர் கலைத் துறையின் தலைவராக பதவி உயர்வு பெற்று ஓய்வு பெற்றார்.

### வரவேற்பு
1972 ஆம் ஆண்டில், தி டைம்ஸ் ஆஃப் இந்தியாவின் கலை விமர்சகரான *இரிச்சர்ட் பர்த்தலோமியோ*, 1960 களில் இருந்து இந்தியாவில் அச்சுத் தயாரிப்பு வளர்ந்து வருவது பற்றி எழுதினார். அக்கட்டுரையில் தேவயானியை ‘இந்தியாவின் முதிர்ந்த அச்சுத் தயாரிப்பாளர் ’ என்றும் “இவர் அச்சுத் தயாரிப்பில் ஒரு தத்துவம் மற்றும் உணர்திறன் இரண்டையும் கொண்டு வருகிறார் என்றும் அவை விதிவிலக்காக அரிதானவை என்றும் இவரது அச்சுகள் தொழில்நுட்ப ரீதியாக சுவாரசியமாக இருப்பதைத் தவிர, ஒரு மாயையின் தோற்றத்தையும் கொண்டுள்ளன” எனவும் எழுதினார்.

தேவயானியின் கலைப்படைப்புகள் புதுதில்லியில் உள்ள தேசிய நவீன கலைக்கூடம், தில்லி கலைக்கூடம் மற்றும் *வாஸ்வோ எக்ஸ். வாஸ்வோ* சேகரிப்பு ஆகியவற்றில் வைக்கப்பட்டுள்ளன.

## மேற்கோள்கள்

## வெளி இணைப்புகள்
* Talk by daughter Mridula Vichitra on YouTube
பகுப்பு:2000 இறப்புகள்
பகுப்பு:1910 பிறப்புகள்
பகுப்பு:இந்தியப் பெண் ஓவியர்கள்
3ஐ/அட்லஸ்

**3ஐ அட்லஸ்** (*3I/ATLAS*) பூமியை நோக்கி விண்மீனிடைப் பொருள் ஆகும். 3ஐ/அட்லஸ்(ATLAS), C/2025 N1 (ATLAS) என்றும் A11pl3Z என்றும் அழைக்கப்பட்டது. இது  விண்மீன்களுக்கு இடையேயான ஒரு வால்மீன் ஆகும். இது அட்லஸ்(ATLAS) நிலையத்தால் கண்டுபிடிக்கப்பட்டது. இந்த வால்மீன் சூரியனைக் கடக்க ஒரு கட்டுப்பாடற்ற, ஹைபர்போலிக் பாதையைப் பின்பற்றுகிறது. இது பூமியிலிருந்து 1.8 வானியல் அலகு(AU) (சூரியனின் கிட்டத்தட்ட இரண்டு மடங்கு தூரம்) க்கு அருகில் வராது. எனவே, இது எந்த அச்சுறுத்தலையும் ஏற்படுத்தாது."3ஐ" என்ற முன்னொட்டானது 1I/ʻOumuamua மற்றும் 2I/Borisov க்குப் பிறகு, சூரியக் குடும்பத்தின் வழியாகச் செல்லும் மூன்றாவது உறுதிப்படுத்தப்பட்ட விண்வெளிப் பொருளாகக் குறிப்பிடுகிறது. தொலைநோக்கியிலோ அல்லது வெற்றுக் கண்ணிலோ தெரியும் அளவுக்கு இது பிரகாசமாக இருக்காது. 21 அக்டோபர் 2025 அன்று சூரிய இணைப்பின் போது, வால்மீனை GOES-19 வானிலை செயற்கைக்கோள் மூலம் கவனிக்க முடிந்தது. 3ஐ/அட்லஸ்(ATLAS), பூமிக்கும் செவ்வாய் கிரகத்திற்கும் இடையிலான சுற்றுப்பாதைகளுக்கு இடையில் சூரியனில் இருந்து 1.36 AU (203 மில்லியன் கிமீ; 126 மில்லியன் மைல்) தொலைவில், அக்டோபர் 29, 2025 அன்று சூரியனுக்கு மிக அருகில் வந்தது. வால் நட்சத்திரம் பால்வீதியின் மெல்லிய வட்டு அல்லது தடிமனான வட்டில் இருந்து தோன்றியதாகத் தெரிகிறது; 3ஐ/அட்லஸ் தடிமனான வட்டில் இருந்து தோன்றியிருந்தால், வால் நட்சத்திரம் குறைந்தது 7 பில்லியன் ஆண்டுகள் பழமையானதாக இருக்கலாம். இது சூரியக் குடும்பத்தை விட பழமையானது. 3ஐ/அட்லஸ், பூமிக்கும் செவ்வாய் கிரகத்திற்கும் இடையிலான சுற்றுப்பாதைகளுக்கு இடையில் உள்ள சூரியனில் இருந்து 1.36 AU (203 மில்லியன் கிமீ; 126 மில்லியன் மைல்) தொலைவில், அக்டோபர் 29, 2025 அன்று சூரியனுக்கு மிக அருகில் வந்தது. வால் நட்சத்திரம் பால்வீதியின் மெல்லிய வட்டு அல்லது தடிமனான வட்டில் இருந்து தோன்றியதாகத் தெரிகிறது; 

## கண்டுபிடிப்பு
3ஐ/அட்லஸ்(ATLAS), சூலை 1, 2025 அன்று சிலியின் ரியோ ஹர்டடோவில் உள்ள நாசா நிதியுதவி பெற்ற அட்லஸ்(ATLAS) கணக்கெடுப்புத் தொலைநோக்கியால் (கண்காணிப்புக் குறியீடு W68) கண்டுபிடிக்கப்பட்டது. வெளிப்படையான அளவு 18 இல், புதிதாகக் கண்டுபிடிக்கப்பட்ட பொருள் சூரியனை விட 61 கிமீ/வி (140,000 மைல்; 220,000 கிமீ/மணி) வேகத்தில் உள் சூரிய மண்டலத்திற்குள் நுழைந்து கொண்டிருந்தது. பூமியிலிருந்து 3.50 AU (524 மில்லியன் கிமீ; 325 மில்லியன் மைல்) மற்றும் சூரியனிலிருந்து 4.51  வானியல் அலகு (AU) தொலைவில் அமைந்துள்ளது. மேலும் விண்மீன் விமானம் அல்லது அண்டத் தளத்திற்கு  அருகில் உள்ள செர்பென்ஸ் காடா எனப்படும் பெரிய விண்மீன்கூட்டம் மற்றும் வால்விண்மீன்களின் எல்லையில் வானத்தில் நகர்ந்து கொண்டிருந்தது. இதற்கு 'A11pl3Z' என்ற தற்காலிகப் பெயர் வழங்கப்பட்டது. இந்தப் புதிய கண்டுபிடிப்பு  சர்வதேச வானியல் ஒன்றியத்தின் சிறு கோள்களுக்கான மையத்திற்குச் (MPC) சமர்ப்பிக்கப்பட்டது. இந்தக்கண்டுபிடிப்புகள் தொடக்கத்த்தில் அந்த விண்மீன்  பூமியின் சுற்றுப்பாதைக்கு அருகில் வரக்கூடிய மிகவும் வியப்பான(விசித்திரமான) பாதையில் இருக்கக்கூடும் என்று பரிந்துரைத்தன. இதனால் சிறு கோள்களுக்கான மையம்(MPC), சுற்றுப்பாதையை உறுதிப்படுத்தும் வரை, அந்தப் பொருளை 'புவியருகுப் பொருள் உறுதிப்படுத்துதல் பட்டியல்' பக்கத்தில் தற்காலிகமாகப்  பட்டியலிட வழிவகுத்தது.

## மேற்கோள்கள்

பகுப்பு:பால் வழி
ஆயிஷா சவுத்ரி

**ஆயிசா சவுத்ரி** (*Aisha Chaudhary*) (27 மார்ச்சு 1996  24 சனவரி 2015) ஒரு இந்திய எழுத்தாளரும் ஊக்கமூட்டும் பேச்சாளரும் ஆவார். *மை லிட்டில் எபிபேனியெசு* (*My Little Epiphanies)* என்ற நூலை எழுதியவர் ஆவார். இந்த நூல் இவர் இறப்பதற்கு முந்தைய நாள் வெளியிடப்பட்டது. 2019 ஆம் ஆண்டில் *தி ஸ்கை இஸ் பிங்க்* (*The Sky is Pink)* என்ற இந்தி மொழித் திரைப்படமானது இவரது வாழ்க்கையை மையப்படுத்தி எடுக்கப்பட்ட திரைப்படமாகும்.

## தொடக்க கால வாழ்க்கை
சவுத்ரி நிரென் சவுத்ரியின் மகள் ஆவார், பின்னர் இவர் *யம்! பிராண்ட்ஸ்* மற்றும் *பனேரா பிரெட்* ஆகியவற்றின் தெற்காசிய நடவடிக்கைகளின் தலைவரானார். இவரின் தாயார் அதிதி ஒரு மனநலம் சார்ந்த பணியாளர் ஆவார். இவருக்கு இஷான் சவுத்ரி என்ற மூத்த சகோதரரும், தன்யா சவுத்ரி என்று ஒரு மூத்த சகோதரியும் இருந்தனர். சவுத்ரி கடுமையான ஒருங்கிணைந்த நோயெதிர்ப்பு குறைபாட்டுடன் (Severe combined immunodeficiency) பிறந்தார். இவருக்கு ஆறு மாத வயதாக இருந்தபோது, எலும்பு மஜ்ஜை மாற்று அறுவை சிகிச்சைக்கு உட்படுத்தப்பட வேண்டியிருந்தது. 2009 ஆம் ஆண்டில், நுரையீரல் ஃபைப்ரோஸிஸ் என்ற கடுமையான நோய் இவரை பாதித்தது.  இது நுரையீரலின் மீளமுடியாத வடுக்களை ஏற்படுத்தும் ஒரு வகை நிலை. எலும்பு மஜ்ஜை மாற்று அறுவை சிகிச்சைக்காக எடுத்த வேதிச்சிகிச்சையின் பக்க விளைவின் காரணமாக இந்த நிலை இவருக்கு ஏற்பட்டது.

## தொழில் வாழ்க்கை
[thumb|இந்தியாவின் முன்னாள் துணை குடியரசுத் தலைவர்  [முகம்மது அமீத் அன்சாரி|முகமது அமீது அன்சாரி 13 ஏப்ரல் 2015 அன்று புதுதில்லியில் *மை லிட்டில் எபிஃபேனீஸை* வெளியிட்டார். சல்மா அன்சாரி மற்றும் முன்னாள் கல்வித் துறை அமைச்சர் இசுமிருதி இரானி ஆகியோரும் உடனிருந்தனர்.]]
சவுத்ரி தனது 15 வயது முதல் தான் இறக்கும் வரை ஊக்கமளிக்கும் உரைகளை நிகழ்த்தினார். இவர் ஒரு ஐஎன்கே ஃபெலோவாக பெயரிடப்பட்டார் மற்றும் 2011 மற்றும் 2013 ஐஎன்கே மாநாடுகளில் பேசினார். சவுத்ரி 2013 இல் டெட் மாநாட்டில் பேச்சாளராகவும் இருந்தார்.

தான் இறப்பதற்கு ஒரு நாள் முன்பு வெளியிடப்பட்ட ஒரு புத்தகத்தை எழுதியவர் ஆவார்.

## பிற ஊடகங்களில் பிரதிநிதித்துவம்
சோனாலி போஸ் இவரது வாழ்க்கையை அடிப்படையாகக் கொண்டு *தி ஸ்கை இஸ் பிங்க்* என்ற திரைப்படத்தை இயக்கினார். இத்திரைப்படத்தில் பிரியங்கா சோப்ரா, நிரென் சவுத்ரியாக பர்கான் அக்தர், ஆயிஷா சவுத்ரியாக சாய்ரா வாசிம் இஷான் சவுத்ரிகளாக ரோஹித் சுரேஷ் சரஃப் ஆகியோர் நடித்துள்ளனர், இத்திரைப்படம் 11 அக்டோபர் 2019 அன்று திரையரங்குகளில் வெளியிடப்பட்டது.

நெட்ஃபிக்ஸ் இல் வெளியான *பிளாக் சன்ஷைன் பேபி* என்ற ஆவணப்படம் இவரது வாழ்க்கையைப் பற்றியது.

## படைப்பு

* *மை லிட்டில் எபிஃபேனிஸ்* (2015), வாழ்க்கையைப் பற்றிய இவரது எண்ணங்களை உள்ளடக்கியதும் வாழ்க்கையில் இதுபோன்ற கஷ்டங்களைச் சந்திக்க மற்றவர்களுக்கு உதவக்கூடியதுமான இவரது பயணத்தைப் பற்றி மக்கள் தெரிந்து கொள்ள வேண்டும் என்று விரும்பியது.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:2015 இறப்புகள்
பகுப்பு:1996 பிறப்புகள்
பான்சுவாரா சட்டமன்றத் தொகுதி

**பான்சுவாரா சட்டமன்றத் தொகுதி** *(Banswara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. இது பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
நங்கையர் கூத்து

thumb|நங்கையர் கூத்து
**நங்கையர் கூத்து** அல்லது **நங்கியார் கூத்து** (*Nangiar koothu or Nangyar Koothu*) என்பது இந்தியாவின் பழமையான சமசுகிருத நாடகப் பாரம்பரியமான கூடியாட்டத்தின் ஒரு பாரம்பரிய கலை ஆகும். இது பாரம்பரியமாக நங்கியாரம்மாள் என்று அழைக்கப்படும் கேரள அம்பலவாசி நம்பியார் சமூகத்தைச் சேர்ந்த பெண்களால் நிகழ்த்தப்படுகிறது. ஆனால் 20 ஆம் நூற்றாண்டின் இரண்டாம் பாதியிலிருந்து இது மறைந்து விட்டது.

கூடியாட்டத்தின் ஒரு கிளையான நங்கியார்கூத்து, 1500 ஆண்டுகள் பழமையான ஒரு தனி நிகழ்ச்சியாகும். இது பெண் கலைஞர்களால் மட்டுமே நிகழ்த்தப்பட்டு வந்தது. நிகழ்ச்சிக்கான கதைகள் கிருட்டிணனின் வாழ்க்கையை சித்தரிக்கும் *ஸ்ரீ கிருஷ்ண சரிதம்* என்ற உரையிலிருந்து எடுக்கப்பட்டுள்ளன. நிகழ்ச்சியின் போது நடனமாடுபவர்கள் கிருஷ்ணரின் நீண்ட கதைகளை கை சைகைகள், முகபாவனைகள் மற்றும் உடல் அசைவுகளை மிழாவு என்ற மேளக் கருவியுடன் வழங்குவர்..
## இதனையும் காண்க

* சாக்கைக் கூத்து
* கூடியாட்டம்
* மணி மாதவ சாக்கியர்
* மார்கி சதி

## புகைப்படங்கள்

படிமம்:Nangyar_kooth_of_Kerala_.jpg|நங்கையர் கூத்து நிகழ்த்தும் ஒரு பெண்
படிமம்:Kootiyaattam_4.jpg|கேரள கலோத்சவ நிகழ்ச்சியில் நங்கையர் கூத்து
படிமம்:Nangyar_Koothu_-_Koodiyattam_By_Dr_Indu_G_1.JPG
படிமம்:Nangyaar_kooth_7.jpg|பூதனைக்கு மோட்சம் அளித்தல்


## மேற்கோள்கள்

*மணி மாதவ சாக்கியர். *Nātyakalpadrumam*, சங்கீத நாடக அகாதமி, New Delhi, 1975
*மார்கி சதி,."Sree Rama Charitham Nangiarammakuthu", D.C.Books, Kottayam,1999

பகுப்பு:இந்திய நாடகத் துறை
பகுப்பு:கேரள நடனங்கள்
மாரா ஆறு

**மாரா ஆறு** (*Mara River*), கென்யா நாட்டின் நரோக் கவுண்டியில் உள்ள  மாவ் செங்குத்து நிலச்சரிவில் உற்பத்தி ஆகி, தான்சானியா நாட்டின் மாரா பிரதேசம் வழியாகப் பாய்ந்து விக்டோரியா ஏரியில் கலக்கிறது. மாரா ஆறு பாயும் பகுதிகளில் மசாய் மாரா மற்றும் செரெங்கெட்டி தேசியப் பூங்காக்கள் அமைந்துள்ளது.

## ஆற்றின் வடிநிலம்
மரா ஆற்றின் வடிநிலம்  பரப்பளவு கொண்டது. அதில் கென்யா]]வில் மட்டும் 65% வடிநிலப் பரப்பும், தான்சானியாவில் 35% வடிநிலப் பரப்பும் கொண்டுள்ளது.கென்யா நாட்டின் மாவ்  செங்குத்து நிலச்சரிவில் உற்பத்தியாகும் மாரா ஆறு 396 கிலோமீட்டர் நீளம் கொண்டது. இது தான்சானியா நாடு வழியாகப் பாய்ந்து விக்டோரியா ஏரியில் கலக்கிறது.  
## இதனையும் காண்க
* மசாய் மாரா
* செரெங்கெட்டி தேசியப் பூங்கா
* விக்டோரியா ஏரி
* நைல் நதி
* மாரா பிரதேசம்
* மசாய் இனக்குழு

## மேற்கோள்கள்

## வெளி இணைப்புகள்

* gabepalacio.com: Mara River virtual Tour  (requires QuickTime plugin)
* The Mara Triangle The Mara River defines the boundaries of the Mara Triangle in the Masai Mara
* Serengeti Mara River flows from Masai Mara into Serengeti

பகுப்பு:ஆப்பிரிக்க ஆறுகள்
பகுப்பு:கென்யா
பகுப்பு:தான்சானியா
மேன் ஓ'வார்

**மேன் ஓ' வார்** (*Man o' War*, 29 மார்ச், 1917 - 1 நவம்பர், 1947) என்பது  அமெரிக்க பந்தயக் குதிரை ஆகும். இது எல்லா காலத்திலும் சிறந்த பந்தயக் குதிரைகளில் ஒன்றாகக் கருதப்படுகிறது. *தி பிளட்-ஹார்ஸ்*, *ஸ்போர்ட்ஸ் இல்லஸ்ட்ரேட்டட்,* அசோசியேட்டட் பிரெசு உள்ளிட்ட பல விளையாட்டு வெளியீடுகள் மேன் ஓ' வார் 20 ஆம் நூற்றாண்டின் சிறந்த அமெரிக்க பந்தயக் குதிரையாக கருதுகின்றன.  முதலாம் உலகப் போருக்குப் பிறகு இது கலந்து கொண்ட  21 பந்தயங்களில் 20 பந்தயங்களையும் $249,465  (2024 இல் $3,916,000 க்கு சமம்)  பணப் பரிசுகளையும் வென்றது. இது அதிகாரப்பூர்வமற்ற 1920 அமெரிக்க குதிரை மற்றும் *[[த நியூயார்க் டைம்ஸ்]]* ஆல் ஆண்டின் சிறந்த விளையாட்டு வீரராக பேப் ரூத்துடன் கௌரவிக்கப்பட்டது. இது 1957 இல் தேசிய பந்தய அருங்காட்சியகம் மற்றும் புகழ் மண்டபத்தில் சேர்க்கப்பட்டது. 2017 மார்ச் 29 அன்று, அருங்காட்சியகம் இதன் நினைவாக "நூற்றாண்டில் மேன் ஓ' வார்" என்ற சிறப்பு கண்காட்சியைத் திறந்தது.

1919 ஆம் ஆண்டில், மேன் ஓ' வார் கலந்துகொண்ட 10 போட்டிகளில் 9 இல் வென்றது, அவற்றில் அமெரிக்காவில் இரண்டு வயது குதிரைகளுக்கான மிக முக்கியமான பந்தயங்களான ஹோப்ஃபுல் ஸ்டேக்ஸ், பெல்மாண்ட் ஃபியூச்சரிட்டி ஆகியவை அடங்கும். இதன் ஒரே தோல்வி என்பது சரடோகா பந்தைய மைதானத்தில் ஏற்பட்டது. பின்னர் இது கிரேவ்யார்ட் ஆஃப் சாம்பியன்ஸ் என்று செல்லப்பெயரைப் பெற்றது. சரடோகா மைதானத்தில் நடந்த அப்போட்டியில் அப்செட் என்ற குதிரையிடம் தோற்றது.

1920 கென்டக்கி டெர்பி போட்டியில் மேன் ஓ' வார் இடம்பெறவில்லை, ஏனெனில் அதன் உரிமையாளர் சாமுவேல் ரிடில் ஒரு இளம் குதிரை   (ஒன்றே கால் மைல்) தொலைவு உள்ள பந்தயத்தில் அவ்வளவு சீக்கிரம் ஈடுபடும் என்பதை நம்பவில்லை. அதற்கு பதிலாக, மேன் ஓ' வாரை அதன்  மூன்று வயதில்  பிரீக்னஸ் ஸ்டேக்ஸ் பந்தையத்தில் அறிமுகப்படுத்தினார், அங்கு இது அப்செட்டை 1+1⁄2 குதிரை நீளத்தில் தோற்கடித்தது. மேன் ஓ' வார் பின்னர் பெல்மாண்ட் ஸ்டேக்சில் 20 குதிரை நீள வித்தியாசத்தில் வென்று உலக சாதனைப் படைத்தது. கோடை மற்றும் இலையுதிர் காலம் முழுவதும், இது தனது சக மூன்று வயது குதிரைகளிடம் நடந்த போட்டிகளில் ஆதிக்கம் செலுத்தி, பல சாதனைகளை படைத்து. 1919 ஆம் ஆண்டில் அமெரிக்க டிரிபிள் கிரீடம் என்று பின்னர் அறியப்பட்ட பட்டத்தை வென்ற சர் பார்டன் குதிரைக்கு எதிரான போட்டிப் பந்தயத்தில் மட்டுமே இது தன்னைவிட வயதில் மூத்த குதிரையை தன் இறுதிப் போடியில் எதிர்கொண்டது. மேன் ஓ' வார் முழுமையாக படமாக்கப்பட்ட முதல் குதிரைப் பந்தயத்தில் ஏழு குதிரை நீள வித்தியாசத்தில் எளிதாக வென்றது.

இதன் பிறகு மேன் ஓ'வார் பந்தையங்களில் கலந்து கொள்ளாது, அது ஓய்வு பெற்றுவிட்டது என்று ரிடில் அறிவித்தார். அது இவ்வளவு சீக்கிரம் ஓய்வு பெறுவதை பலர் விரும்பவில்லை. அதனால் வெற்றுக் காசோலையை நீட்டி அமெரிக்க பணக்காரரான வேகனர் மேன் ஓ'வாரை விலைக்குக் கேட்டார். ஆனால் ரிடீல் இக்குதிரையை யாருக்கும் விற்பதாக இல்லை என்று மறுத்துவிட்டார். பந்தையங்களில் கலந்து கொள்ளாவிட்டாலும் மேன் ஓ'வாரை பார்க்க பல சுற்றுலாப் பயணிகள் வந்து செல்லும் நிலை இருந்தது. இதைய நோயால் பாதிக்கபட்டிருந்த மேன் ஓ'வார் 1947 ஆம் ஆண்டில் தன் 30 வயதில் இறந்தது. அதன் இறுதிச் சடங்கை என்.பி.சி வானொலி சேரடி வருணனை செய்தது. 

## மேற்கோள்கள்

பகுப்பு:குதிரைகள்
இசுமார்ட் அட்டை

**இசுமார்ட் அட்டை** (ஆங்கிலம்: *Toll Network Automatic Payment Systems* **SmartTAG**; மலாய் மொழி: *Sistem Membayar Automatik Rangkaian Tol* **SMART**) என்பது மலேசிய விரைவுச்சாலை; மற்றும் நெடுஞ்சாலை *(Malaysian Expressway System)* அமைப்புகளின் நடத்துனர்களால் பயன்படுத்தப்படும் ஒரு மின்னணுக் கட்டண *([[:en:Electronic toll collection|Electronic toll collection]])* (**EPS**) முறைமையாகும். 

தொட்டு செல் அட்டையின் பயன்பாட்டிற்கான ஒரு துணை முறைமையாக இசுமார்ட் அட்டை செயல்படுத்தப்படுகிறது. இந்த முறைமை முதன்முதலில் மலேசியாவில் 1999-ஆம் ஆண்டில் அறிமுகப்படுத்தப்பட்டது; மேலும் போக்குவரத்து அணுகல் முறையை எளிமைப்படுத்துவதற்காகவும் தற்போது பயன்படுத்தப்படுகிறது.

## கூறுகள்

இசுமார்ட் அட்டை என்பது முந்தைய தொட்டு செல் பயன்பாட்டு அமைப்பின் நீட்டிப்பாக தெராஸ் தெக்னோலாஜி சென்டர் *(Teras Teknologi Sdn Bhd)* நிறுவனத்தால் வடிவமைக்கப்பட்டு, உருவாக்கப்பட்டு, தயாரிக்கப்பட்டது. தற்போது இசுமார்ட் அட்டை, தச் 'என் கோ *(Touch 'n Go Sdn Bhd)* நிறுவனத்தால் சந்தைப் படுத்தப்படுகிறது. தொடக்கத்தில் இது பிளஸ் அட்டைக்கு (**PLUS TAG**) மாற்று அட்டையாகவும் பயன்படுத்தப்பட்டது.

இசுமார்ட் அட்டையின் அறிவுசார் சொத்துரிமைகள் எப்கோன் (EFKON Gmbh) எனப்படும் ஆஸ்திரிய நிறுவனத்திற்குச் சொந்தமானவை. எப்கோன் நிறுவனத்தின் தலைவர் டாக்டர் எல்முட் ரைடர், யூஇஎம் நிறுவனத்துடன் *([[:en:UEM Group|UEM Group]])* இணைந்து அகச்சிவப்பு முன்னேற்ற தொழில்நுட்ப நிறுவனம் (*Infrared Advance Technology Sdn Bhd*) (**IRAT**) எனும் அமைப்பை உருவாக்கியவர் ஆவார்.

### மானிய விலை

ஓர் இசுமார்ட் அட்டையின் தற்போதைய விலை யூனிட்டுக்கு RM 130 ஆகும். **இராட்** எனும் அகச்சிவப்பு முன்னேற்ற தொழில்நுட்ப நிறுவனத்தால் தயாரிக்கப்படும் ஒவ்வோர் இசுமார்ட் அட்டைகும் காப்புரிமைத் தொகை செலுத்த வேண்டியுள்ளது. ஆகவே அதுவே ஒரு மானிய விலையாக வரையறுக்கப்பட்டு உள்ளது.

இசுமார்ட் அட்டையைப் பயன்படுத்துவதன் மூலமாக வாகன ஓட்டுநர்கள், இசுமார்ட் அட்டைப் பயன்பாட்டிற்கான சிறப்புப் பாதைகளில் தங்கள் வாகனங்களைத் தங்கு தடையின்றி ஓட்டிச் செல்லவும், நிற்காமல் சுங்கக் கட்டணத்தைச் செலுத்தவும் முடிகிறது. இந்த முறைமை ஒரு மணி நேரத்திற்கு 1,200 வாகனங்களைக் கண்காணிக்கும் வகையில் வடிவமைக்கப்பட்டுள்ளது.

## மேற்கோள்கள்

## வெளி இணைப்புகள்
* Touch 'n Go 
* Teras Teknologi Sdn Bhd  – website of developer, manufacturer of SmartTAG.
* Nusajaya – developer of Iskandar Puteri

பகுப்பு:மலேசியாவில் போக்குவரத்து
பகுப்பு:மலேசியாவில் சாலைப் போக்குவரத்து‎
மத்சியராசா விசுவேசுவர ராஜு

**மத்சியராசா விசுவேசுவர ராஜு** (*Matsyarasa Visweswara Raju*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவர் 2024 ஆந்திரப் பிரதேச சட்டமன்றத் தேர்தலில் பாடேரு சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
இரத்தினகிரி - 6

**இரத்தினகிரி - 6** *(RTN 65-1-2-2-2), முன்மொழிவு எண்: (IET-25529)* எனப்படும் இந்த நெல் வகை, மகாராட்டிர, மாநிலத்தின் நீர்ப்பாசன நிலங்களாக உள்ள பகுதிக்காக உருவாக்கப்பட்ட, 118 - 125 நாட்களில் அறுவடைக்கு வரக்கூடிய நடுத்தர கால நெல் இரகமாகும். பாசுமதி அல்லாத நெல் வகையில் நடுத்தர நிலப் பகுதிகளில் வளரக்கூடிய நடவு முறைக்கு ஏற்ற இது, குலைநோய், மற்றும் பற்றுயிரியின் இலை கருகல் ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,500 கிலோ தரக்கூடிய இந்த புதிய நெல் இரகத்தை 2018 இல் வெளியிடப்பட்டதாக அறியப்பட்டது.

இதன் மூதாதை நெல் இரகங்களான  **பன்னாட்டு நெல் - 64**  *(IR 64)* மற்றும் **பராசு சோனா** *(Paras Sona)* இடையேயான கலப்பினத்திலிருந்து, பெண்ணாகப் பயன்படுத்தி, வம்சாவளி தேர்வு முறை மூலம் உருவான இரத்னகிரி 6 என்ற இந்த நெல் வகை, மேற்கண்ட இரகங்களின்  நடுத்தர கால அளவு கொண்ட (சம்பா சாகுபடி மாதத்தில் 118 - 125 நாட்கள்), அரை குள்ள (100 - 110 செ.மீ தாவர உயரம்), நடுத்தர மெல்லிய மற்றும் ஒளிஊடுருவக்கூடிய தானிய வகையாகும்.

## பின்னணி
ஆய்வு நிலையம், மாநிலம், தேசியம், வேளாண்மை மற்றும் தகவமைப்பு சோதனைகளில் முறையே 36 - 57, 19 - 96, 9 -11, 23 - 53 மற்றும் 26 - 38 விழுக்காடு அதிக மகசூலைக் காட்டிய இந்த இரகம், சிறந்த அரைத்தல் (70.30 %), தலை நெல் மீட்பு (66.19 %) மற்றும் நல்ல சமையல் குணங்கள் (அமிலேசு உள்ளடக்கம் 25.43 %) ஆகியவற்றைக் காட்டியது. மேலும் இந்த நெல் வகை, இலை வெடிப்பு மற்றும் பாக்டீரியா இலை கருகல் நோய்களுக்கு மிதமான எதிர்ப்புத் திறன் கொண்டதாகவும், உள்ளூர் பகுதிகளில் தண்டு துளைப்பான், இலை சுருட்டுப்புழு மற்றும் பித்தப்பை பூச்சிகளுக்கு மிதமான எதிர்ப்புத் திறன் கொண்டதாகவும் உள்ளது. இது சராசரியாக எக்டருக்கு 4.0 முதல் 4.5 டன் மகசூலைப் பதிவு செய்ததுள்ளது. 2017 ஆம் ஆண்டில் மகாராட்டிராவின் கொங்கண் பகுதியில் வணிக சாகுபடிக்கு வெளியிட இரத்னகிரி 6 நெல் வகையை பரிந்துரைக்கப்பட்டது.

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
* இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
மாரா பிரதேசம்

**மாரா பிரதேசம்** (*Mara Region*), தான்சானியா நாட்டின் 31 நிர்வாகப் பிரதேசங்களில் ஒன்றாகும். மாரா பிரதேசத்தின் தலைநகரம் முசோமா ஆகும். மாரா பிரதேசம்  பரப்பளவு கொண்டது.தான்சானியா நாட்டின் வடக்கில் அமைந்த மாரா பிரதேசம், கென்யா நாட்டின் மசாய் மாரா தேசியப் பூங்காவின் தெற்கு எல்லையில் அமைந்துள்ளது. 

## சிறப்புகள்
மாரா பிரதேசத்தில் உலகப் பாரம்பரியக் களமான புகழ்பெற்ற திறந்த வெளி செரெங்கெட்டி தேசியப் பூங்கா அமைந்துள்ளது. இதன் வடக்கே மசாய் மாரா தேசியப் பூங்கா உள்ளது. மாரா பிரதேசத்தில் மாரா ஆறு பாய்கிறது. மாரா பிரதேசததின் கிழக்கில் விக்டோரியா ஏரி அமைந்துள்ளது.   இப்பிரதேசத்தில் பெரும்பான்மையாக மசாய் மக்கள் வாழ்கின்றனர். செரெங்கெட்டிதேசியப் பூங்காப் பகுதியில் பிறந்த ஜூலியஸ் நைரேரே தான்சானியா நாட்டின் முதல் அதிபர் ஆவார்.
## தட்ப வெப்பம்
மாரா பிரதேசத்தின் அதிகபட்ச வெப்பம் 29.32&nbsp;°C மற்றும் குறைந்தபட்ச வெப்பம் 27.68&nbsp;°C கொண்டுள்ளது. இப்பிரதேசம் இரண்டு மழைக்காலங்களும், இரண்டு வறட்சி காலங்களும் கொண்டது.
பிப்ரவரி முதல் சூன் வரை நீண்ட மழைக்காலமும்;  சூன் முதல் செப்டம்பர் வரை குறைந்தபட்ச மழைக்காலமும் கொண்டுள்ளது. இதன் ஆண்டு சராசரி மழைப்பொழிவு 1,250-2,000&nbsp;மிமீ ஆகும்.
## பொருளாதாரம்

தங்கச் சுரங்கங்களை அகழ்தல், மீன் பிடித்தல், கால்நடை மேய்ச்சல், சுற்றுலா, தானியங்களை பயிர் இடுதல், கால்நடை வளர்ப்பு ஆகியவை மாரா பிரதேச மக்களின் முக்கியப் பொருளாதாரம் ஆகும்.
## மக்கள் தொகை பரம்பல்
மாரா பிரதேசத்தில் மசாய் இனக்குழு, சுவாகிலி, லூவா, குர்யா, சுக்குமா,, குர்மி, இகோமா, கிசு,குவாயா, ஜிதா மற்றும் சுபா பழங்குடி மக்கள் வாழ்கின்றனர். தான்சானியா நாட்டின் 2016ஆம் ஆண்டின் கணக்கெடுப்பின்படி, மாரா பிரதேச மக்கள் தொகை 19,24,230 ஆகும்.

## நிர்வாகப் பிரிவுகள்
### மாவட்டங்கள்
மாரா பிரதேசம் ஒரு நகராட்சி, இரண்டு பேரூராட்சிகள் மற்றும் 6 மாவட்டங்களாகப் பிரிக்கப்பட்டுள்ளது.

## இதனையும் காண்க
* செரெங்கெட்டி தேசியப் பூங்கா
* மசாய் மாரா
* மாரா ஆறு
* மசாய் மக்கள்
* விக்டோரியா ஏரி
## மேற்கோள்கள்

## வெளி இணைப்புகள்

* 
பகுப்பு:தான்சானியா
தானியங்கி வழிகாட்டி

thumb|ஆட்டோகைடருடன் கூடிய ஸ்பெக்ட்ரோகிராஃபி அமைப்பு (ஆட்டோகைடர் கேமரா உடல் மேல் வலதுபுறத்தில் ஃபைண்டர்ஸ்கோப்பிலும், கீழ் வலதுபுறத்தில் வழிகாட்டும் கணினியிலும் இணைக்கப்பட்டுள்ளது).
**தானியங்கி வழிகாட்டி** (*Autoguider*) என்பது வானியலில் பயன்படுத்தப்படும் ஒரு தானியங்கி மின்னணு வழிகாட்டுதல் கருவியாகும். இது தொலைநோக்கியை ஒரு பொருளை துல்லியமாக நோக்கி வைத்திருக்கப் பயன்படுகிறது. இது நீண்ட வெளிப்பாடுகளின் போது பார்வை புலத்தில் பொருள் நகர்வதைத் தடுக்கிறது, இது மங்கலான அல்லது நீளமான படத்தை உருவாக்கும்.

## பயன்பாடு
மங்கலான வான இலக்குகளை, பொதுவாக ஆழமான வானப் பொருட்களை, படமாக்குவதற்கு பல நிமிடங்கள் வெளிப்பாடு நேரம் தேவைப்படுகிறது, குறிப்பாக குறுகிய பட்டை படங்கள் எடுக்கப்படும் போது. இந்த வெளிப்பாடுகளின் போது பெறப்பட்ட படம் பயன்படுத்தக்கூடிய தெளிவு மற்றும் கூர்மையை பராமரிக்க, முழு வெளிப்பாட்டின் போது தொலைநோக்கியின் பார்வை புலத்திற்குள் இலக்கை அதே நிலையில் வைத்திருக்க வேண்டும்; எந்தவொரு வெளிப்படையான இயக்கமும் ஒளியின் புள்ளி மூலங்களை (நட்சத்திரங்கள் போன்றவை) கோடுகளாகத் தோன்றும் அல்லது புகைப்படம் எடுக்கப்படும் பொருள் மங்கலாகத் தோன்றும்.

## மேற்கோள்கள்


பகுப்பு:வானியற் கருவிகள்
கொணத்தல ராமகிருஷ்ணா

**கொணத்தல ராமகிருஷ்ணா** (*Konathala Ramakrishna*)(பிறப்பு: சனவரி 4, 1957) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். அனகப்பள்ளி மக்களவைத் தொகுதியிலிருந்து இரண்டு முறை நாடாளுமன்ற உறுப்பினராகவும் ஒரு முறை சட்டமன்ற உறுப்பினராக அனகாபல்லி சட்டமன்றத் தொகுதியிலிருந்து 1991 முதல் 1996 வரை பணியாற்றினார். இவர் ஆந்திரப் பிரதேச காங்கிரசு நாடாளுமன்ற உறுப்பினர்களின் ஒருங்கிணைப்பாளராகப் பணியாற்றுவதற்கு முன்பு ஒய்.எஸ். ராஜசேகர் ரெட்டி அரசாங்கத்தில் மாநில அமைச்சராகவும் இருந்தார்.

## ஆரம்பகால வாழ்க்கை மற்றும் கல்வி
இராமகிருஷ்ணா அனகாபல்லியில் கவரா சமூகத்தைச் சேர்ந்த வணிகக் குடும்பத்தில் பிறந்தார். இவரின் தந்தை கொணத்தல சுப்பிரமணியம் ஆவார்.

## வாழ்க்கை
இராமகிருஷ்ணா 1982ஆம் ஆண்டு இந்திய தேசிய காங்கிரசில் தனது அரசியல் வாழ்க்கையைத் தொடங்கினார். 1989ஆம் ஆண்டு, அனகப்பள்ளி நாடாளுமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு, தெலுங்கு தேசக் கட்சி வேட்பாளர் பி. அப்பளநரசிம்மத்தை தோற்கடித்து 9 வாக்குகள் வித்தியாசத்தில் வெற்றி பெற்றார். 1991ஆம் ஆண்டு இதே வேட்பாளரை தோற்கடித்து காங்கிரசு கட்சியின் நாடாளுமன்ற உறுப்பினராக இவர் தக்க வைத்துக் கொண்டார். இருப்பினும், 1996ஆம் ஆண்டு ஆந்திரப் பிரதேசத்தில் நடந்த இந்தியப் பொதுத் தேர்தலில் இதே இடத்தை இவர் இழந்தார்.

1991 முதல் 1996 வரை ஆந்திரப் பிரதேச காங்கிரஸ் நாடாளுமன்ற உறுப்பினர்களின் ஒருங்கிணைப்பாளராகப் பணியாற்றுவதற்கு முன்பு, ஒய்.எஸ். ராஜசேகர் ரெட்டி அரசாங்கத்தில் மாநில அமைச்சராக இருந்தார்.

2004ஆம் ஆண்டு ஆந்திரப் பிரதேச சட்டமன்றத் தேர்தலில், தெலுங்கு தேசக் கட்சியின் தாதி வீரபத்ர ராவை எதிர்த்து காங்கிரசு வேட்பாளராகப் போட்டியிட்டு வெற்றி பெற்றார். 2004 முதல் 2009 வரை மறைந்த ஒய்.எஸ்.ராஜசேகர் ரெட்டி அரசாங்கத்தில் வணிக வரிகள் அமைச்சராக இருந்தார். 2009ஆம் ஆண்டில், பிரஜா ராஜ்யம் கட்சியின் காந்தா ஸ்ரீனிவாச ராவிடம் இவர்  சட்டமன்ற உறுப்பினர் பதவியை இழந்தார். முன்னாள் முதல்வர் ஒய்.எஸ். ராஜசேகர் ரெட்டியின் மறைவுக்குப் பிறகு, இவர் ஒய்.எஸ்.ஆர் காங்கிரஸ் கட்சியில் சேர்ந்து ஒய்.எஸ். ஜெகன் மோகன் ரெட்டியை ஆதரித்தார். பின்னர், இவர் கட்சியை விட்டு வெளியேறினார். சூன் 2016 இல், பாபு ஜகஜீவன்ராம் உத்தராந்திரா சுஜலா சரவந்தி நீர்ப்பாசனத் திட்டத்திற்கு நிதி கோரி தர்ணா நடத்தினார்.

சனவரி 2024இல் ஜன சேனா கட்சியில் இணைந்தார். இதன் பின்னர் 2024ஆம் ஆண்டு அனகப்பள்ளி தொகுதிக்கு நடைபெற்ற ஆந்திரப் பிரதேச சட்டமன்றத் தேர்தலில் போட்டியிட பரிந்துரைக்கப்பட்டார். இதனால், இவர் தனது நீண்டகால அரசியல் போட்டியாளரான தாதி வீரபத்ர ராவுடன் தெலுங்கு தேசம், பாஜக மற்றும் ஜன சேனா ஆகிய மூன்று கட்சி அரசியல் கூட்டணியில் சேர்ந்து, ஒய்.எஷ்.ஆர்.சி.பி-ஐ தோற்கடிப்பதாக சபதம் செய்தார். இவர்கள் அரசியல் போட்டியாளர்கள் மட்டுமே என்றும், அரசியலுக்கு வெளியே எப்போதும் நல்ல உறவைக் கொண்டுள்ளனர் என்றும் இவர் கூறினார். இருப்பினும், பல தெலுங்கு தேசம் கட்சி தொண்டர்கள் இருவருக்கு இந்த இடத்தினை வழங்கியதில் அதிருப்தி அடைந்தனர்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பிலார்தா

**பிலார்தா** (*Pilarta*) என்பது நன்னீரில் வாழக்கூடிய நண்டுப் பேரினம் ஆகும். இந்தப் பேரினத்தினைச் சேர்ந்த சிற்றினங்கள் இந்தியாவில் மட்டுமே காணப்படும் அகணிய உயிரிகள் ஆகும். இவை மேற்குத் தொடர்ச்சி மலைகளில் காணப்படுகிறது.

## சிற்றினங்கள்
*பிலார்தா* என்ற பேரினத்தில் நான்கு சிற்றினங்கள் அங்கீகரிக்கப்பட்டுள்ளன.

* *பிலார்தா அனுகா* பாகிர் & யியோ, 2007
* *பிலார்தா அரோமா* பதி, இராஜேசு, இராஜ், சீஜா, குமார் & சுரேஷன், 2017
* *பிலார்தா பஞ்சதிசிமா* பதி, இராஜேசு, இராஜ், சீஜா, குமார் & சுரேசன், 2017
* *பிலார்தா வாமன்* இராஜ், குமார் & என்ஜி, 2025

## மேற்கோள்கள்

பகுப்பு:கணுக்காலி பேரினங்கள்
அர்சுன் சிங் பாம்ணீயா

**அர்சுன் சிங் பாம்ணீயா** *(Arjun Singh Bamniya)* (பிறப்பு:செப்டம்பர் 5,1963) ஒரு இந்திய அரசியல்வாதி மற்றும் இராசத்தான் அரசாங்கத்தின் முன்னாள் மாநில அமைச்சர் ஆவார். இவர் இராசத்தான் மாநில சட்டமன்றத்திலுள்ள பான்சுவாரா சட்டமன்றத் தொகுதியின் சட்டமன்றத் உறுப்பினராக உள்ளார். , இந்திய தேசிய காங்கிரசின் உறுப்பினர் ஆவார்.

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் பான்சுவாரா சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட அர்சுன் சிங் 93017 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சி வேட்பாளர் தன் சிங்கை விட 1400 வாக்குகள் அதிகம் பெற்று வெற்றிபெற்றார்.
 
## தேர்தல் முடிவுகள்
### 2023

## மேற்கோள்கள்

பகுப்பு:வாழும் மக்கள்பகுப்பு:இராசத்தான் சட்டமன்ற உறுப்பினர்கள்
ஆழ் மூளை தூண்டுதல்

**ஆழ் மூளை தூண்டுதல்** என்பது தானியங்கி செயல்பாடுகளைக் கட்டுப்படுத்தும், நினைவுகள், நம்பிக்கைகள் மற்றும் பழக்கவழக்கங்களை உடனடி விழிப்புணர்வுக்கு வெளியே சேமிக்கும் மனதின் பகுதியை பாதிக்கும் நோக்கில் நுட்பங்களைக் குறிக்கிறது.

### ஆழ் மனதை தூண்டுதல்
ஆழ் மனதைச் செயல்படுத்த, தியானம், நேர்மறை உறுதிமொழிகள் மற்றும் காட்சிப்படுத்தல் போன்ற பயிற்சிகளைப் பயன்படுத்துங்கள், அவை நனவான வடிப்பான்களைத் தவிர்த்து, மனதுடன் நேரடியாகத் தொடர்பு கொள்ள உதவுகின்றன. புதிய இணைப்புகளை ஊக்குவிக்க மௌனத்திற்குச் செல்வது, தெளிவான இலக்குகளை வரையறுப்பது மற்றும் மனச் சோர்வைக் குறைக்க போதுமான தூக்கம் கிடைப்பதை உறுதி செய்வது ஆகியவை பிற நுட்பங்களில் அடங்கும்.

## மேற்கோள்கள்

பகுப்பு:உயிரணுவியல்
பகுப்பு:உயிரியல்
பகுப்பு:மனித வளர்ச்சியியல்
பகுப்பு:மருத்துவக் கல்வி
அர்லீன் தியோல்

**அர்லீன் கவுர் தியோல்** (**Harleen Kaur Deol,** பிறப்பு: ஜூன் 21,1998) இந்திய கிரிக்கெட் வீரர் ஆவார். அவர் இமாச்சலப் பிரதேச அணிக்காக விளையாடுகிறார், அவ்வப்போது வலது கை நேர்ச் சுழல்பந்து வீச்சாளராகவும், வலது கை மட்டையாளராகவும்  விளையாடுகிறார்.

அர்லீன் 22 பிப்ரவரி 2019 அன்று இங்கிலாந்து எதிராக மும்பை உள்ள வான்கடே அரங்கத்தில் இந்தியாவுக்கான ஒருநாள் போட்டியில் அறிமுகமானார், தானியா பாட்டியாவுக்குப் பிறகு சண்டிகரில் இருந்து இந்தியாவுக்காக விளையாடிய இரண்டாவது பெண் கிரிக்கெட் வீரர் ஆனார்.  அர்லீன் மொகாலியில் உள்ள யாதவிந்திரா பப்ளிக் பள்ளியில் தனது பள்ளிப்படிப்பை முடித்தார், பின்னர் 4 மார்ச், 2019 அன்று இங்கிலாந்துக்கு எதிராக தனது டி20 உலகக் கோப்பையில் அறிமுகமானார். அர்லீன் தனது மகளிர் டி20 பந்தயத்தில் டிரெய்ல்ப்ளேசர்ஸ் அணிக்காக 2019 மே 6 அன்று சூப்பர்நோவாசுக்கு எதிராக அறிமுகமானார், சுமிருதி மந்தனாவுடன் இணைந்து 100 ஓட்டங்கள் எடுத்தார்.

ஜனவரி 2020 இல், ஆஸ்திரேலியாவில் நடைபெற்ற 2020 ஐசிசி மகளிர் டி20 உலகக் கோப்பைக்கான இந்திய அணியில் அவர் பெயரிடப்பட்டார்.

ஜூலை 2021 இல் இங்கிலாந்துக்கு எதிரான இருபதுக்கு-20 தொடரின் போது பவுண்டரி கயிற்றைத் தவிர்க்க வேண்டி பந்தைப் பிடித்தது   இவரை உலகறியச் செய்தது. ஏமி ஜோன்ஸ் அடித்த பந்தைப் பிடிக்க நீண்ட தூர களத் தடுப்பில் நின்றிருந்த அர்லீன் தனது தலைக்கு மேலே இரண்டு கை உயரத்தில் குதித்தார், ஆனால் அவரது வேகம் போதாமல்  ஆறு ரன்களை நோக்கி எல்லைக் கயிற்றைக் கடந்து செல்வதை உணர்ந்த அவர், பந்தை காற்றில் வீசி, நடுவானில் விழுந்த பந்தை மீண்டும் கைப்பற்ற விளையாட்டு மைதானத்திற்குள் திரும்புவதற்கு போதுமான நேரத்தை அளித்தார். இதற்காக சச்சின் டெண்டுல்கர் மற்றும் பிரதமர் நரேந்திர மோடி ஆகியோரிடமிருந்து அவர் பாராட்டைப் பெற்றார்.

ஜூலை 2022 இல், இங்கிலாந்தின் பர்மிங்காமில் நடந்த 2022 பொதுநலவாய விளையாட்டுப் போட்டிகளில் மட்டைப்பந்து போட்டியில் இந்திய அணியில் இவர் இடம்பெற்றார்.

2023 ஆம் ஆண்டில் இந்திய மகளிர் பிரீமியர் லீக் தொடக்க  ஆட்டங்களில், அர்லீன் தியோலை குஜராத் ஜயண்ட்ஸ் (ஜிஜி) ஐ 40 லட்ச ரூபாய்க்கு வாங்கியது. நான்கு வாரப் போட்டியின் முடிவில், 200 ஓட்டங்களுக்கு மேல் குவித்த பதின்மூன்று மட்டைப் பந்தாளர்களில் இவரும் ஒருவர். இவரது மொத்த ஓட்டங்கள் 202. இவரது ஓட்ட விகிதம் 125.46  என்ற விகிதத்தில் சாதித்தார், இவரது அணிக்காக இரண்டு ஓட்டங்கள் அதிகம் எடுத்து அதிக அணியை வெற்றி பெறச் செய்தார்.

24 டிசம்பர், 2024 அன்று,  மேற்கிந்தியத் தீவுகளுக்கு எதிரான 2 வது ஒருநாள் போட்டியின் போது, இந்திய அணிக்காக  அர்லீன் தனது முதல் ஒருநாள் மற்றும் சர்வதேச சதத்தை 103 பந்துகளில் 115 ஓட்டங்கள் எடுத்து சாதனை புரிந்தார்.

## குறிப்புகள்

பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:இந்தியப் பெண்கள் இருபது20 வீராங்கனைகள்
பகுப்பு:இந்திய மகளிர் ஒபது வீராங்கனைகள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1998 பிறப்புகள்
புஞ்சாக் பெர்தானா

{
  "type": "FeatureCollection",
  "features": []
} 
**புஞ்சாக் பெர்தானா**, (மலாய்; ஆங்கிலம்: *Puncak Perdana*; சீனம்: 黄金峰); என்பது மலேசியா, சிலாங்கூர் மாநிலத்தின், சா ஆலாம் வடக்குப் பகுதியில் உள்ள ஒரு நகரியம் ஆகும். இந்த நகரியம் புக்கிட் செராக்காவில் 240 எக்டேர் பரப்பளவில் சுபாங் ஏரிக்கு அருகிலுள்ள வனப்பகுதியில் உருவாக்கப்பட்டது. 

இது மேரு *([[:en:Meru, Malaysia|Meru]])* மற்றும் சுபாங் வானூர்தி நிலையம் ஆகிய இடங்களுக்கு இடையில் அமைந்துள்ளது. அத்துடன் செத்தியா ஆலாம் *([[:en:Setia Alam|Setia Alam]])* நகரத்திற்கு அருகிலும் உள்ளது.

## கட்டுமானம்

இந்த நகரத்தின் அசல் உருவாக்குநர் சென்ட்ரல் சேலஞ்சர் நிறுவனம் *(Central Challenger Sdn Bhd)* ஆகும். இந்த நிறுவனம் புஞ்சாக் நியாகா குழுமத்திற்குச் சொந்தமானது. இந்த நகரம் மூன்று கட்டத் திட்டமாக அக்டோபர் 1996-இல் கட்டப்பட்டது. இமுதல் கட்டம் நவம்பர் 1996 இல் தொடங்கியது. இது புத்ராஜெயா போன்ற ஒரு பல்லூட நகரமாக மாறும் என்று எதிர்பார்க்கப்பட்டது.

## வசதிகள்

இந்த நகரத்தில் மாரா தொழில்நுட்ப பல்கலைக்கழகத்தின் (**UiTM**) *([[:en:Universiti Teknologi MARA|Universiti Teknologi MARA]])* புஞ்சாக் ஆலாம் வளாகம் உள்ளது. 4.39 கிமீ² பரப்பளவைக் கொண்ட இந்தப் பல்கலைக்கழகம் 2009-ஆம் ஆண்டில் தொடங்கப்பட்டது. 

இந்தப் பல்கலைக்கழகத்தில் 40,000 மாணவர்கள் மற்றும் ஊழியர்கள் உள்ளனர். மேலும், இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன. இதன் அருகில், மாரா தொழில்நுட்ப பல்கலைக்கழக மருத்துவமனையும் *(UiTM University Hospital)* உள்ளது.

## போக்குவரத்து
மாரா தொழில்நுட்ப பல்கலைக்கழகத்தின் புஞ்சாக் பெர்தானா பகுதிக்கு சா ஆலாம் செக்சன் 13 வழியாகச் செல்லலாம். இதற்கு ரேபிட் கேஎல்  பேருந்து சேவை நடைமுறையில் உள்ளது. 

இந்தப் பேருந்து தாமான் துன் டாக்டர் இசுமாயில் குடியிருப்பு பகுதியையும் கடந்து செல்லும்.

## மேற்கோள்கள்

## மேலும் காண்க
* சுபாங்
* புஞ்சாக் ஆலாம்
* தாமான் துன் டாக்டர் இசுமாயில்
* மாரா தொழில்நுட்ப பல்கலைக்கழகம்
* சுபாங் வானூர்தி நிலையம்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பெ. சுப்ரமணி

**பெ. சுப்ரமணி** (*P. Subramani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் தடங்கம் கிராமத்தினைச் சேர்ந்தவர். 11ஆம் வகுப்பு வரை கல்வி பயின்றுள்ள சுப்ரமணி, திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1958 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
மின்சார வெப்பமாக்கல்

**மின்சார வெப்பமாக்கல்** என்பது மின் ஆற்றலை நேரடியாக வெப்ப ஆற்றலாக மாற்றும் ஒரு செயல்முறையாகும். பொதுவான பயன்பாடுகளில் விண்வெளி வெப்பமாக்கல், சமையல், நீர் சூடாக்குதல் மற்றும் தொழில்துறை செயல்முறைகள் அடங்கும். இது மின்சார வெப்பமியக்கி என்றும் அழைக்கப்படும்.

மின்சார வெப்பமூட்டி என்பது மின்சாரத்தை வெப்பமாக மாற்றும் ஒரு மின் சாதனமாகும். ஒவ்வொரு மின்சார வெப்பமூட்டிக்கும் உள்ளே இருக்கும் வெப்பமூட்டும் பொருள் ஒரு மின் மின்தடையாகும், மேலும் ஜூல் வெப்பமாக்கலின் கொள்கையின் அடிப்படையில் இது செயல்படுகிறது.: ஒரு மின்தடையின் வழியாக செல்லும் மின்சாரம் அந்த மின் சக்தியை வெப்ப ஆற்றலாக மாற்றும். பெரும்பாலான நவீன மின்சார வெப்பமூட்டும் சாதனங்கள் நிக்ரோம் கம்பியை செயலில் உள்ள பகுதிகளாக பயன்படுத்துகின்றன; வலதுபுறத்தில் சித்தரிக்கப்பட்டுள்ள வெப்பமூட்டும் பகுதி, பீங்கான் மின்கடத்திகளால் ஆதரிக்கப்படும் நிக்ரோம் கம்பியைப் பயன்படுத்துகிறது.

## அகச்சிவப்பு கதிர்வீச்சு வெப்பமாக்கல்
மின்சார அகச்சிவப்பு கதிர்வீச்சு வெப்பமாக்கல் அதிக வெப்பநிலையை அடையும் வெப்பமூட்டும் கூறுகளைப் பயன்படுத்துகிறது. இதன் பகுதிகள் பொதுவாக ஒரு ஒளி விளக்கைப் போன்ற ஒரு கண்ணாடி உறைக்குள் தொகுக்கப்பட்டு, ஹீட்டரின் உடலிலிருந்து ஆற்றல் வெளியீட்டை திசைதிருப்ப ஒரு பிரதிபலிப்பான் பொருத்தப்பட்டுள்ளது. இதன் பகுதிகள் காற்று அல்லது இடம் வழியாக பயணிக்கும் அகச்சிவப்பு கதிர்வீச்சை வெளியிடுகிறது, அது உறிஞ்சும் மேற்பரப்பைத் தாக்கும் வரை, அது பகுதியளவு வெப்பமாகவும் பகுதியளவு பிரதிபலிக்கும். இந்த வெப்பம் காற்றை வெப்பமாக்குவதற்குப் பதிலாக, அறையில் உள்ள மக்களையும் பொருட்களையும் நேரடியாக வெப்பப்படுத்துகிறது. வெப்பப்படுத்தப்படாத காற்று பாயும் பகுதிகளில் இந்த வகை ஹீட்டர் குறிப்பாக பயனுள்ளதாக இருக்கும். ஸ்பாட் ஹீட்டிங் தேவைப்படும் அடித்தளங்கள் மற்றும் கேரேஜ்களுக்கும் அவை சிறந்தவை. பொதுவாக, அவை பணி சார்ந்த வெப்பமாக்கலுக்கு ஒரு சிறந்த தேர்வாகும்.

## மேற்கோள்கள்